**Стандарди компетенција за професију наставника и њиховог професионалног развоја**

**(„Сл. Гласник РС-Просветни гласник“ бр. 5/2011)**

* [К1 - KОМПЕТЕНЦИЈЕ ЗА НАСТАВНУ ОБЛАСТ, ПРЕДМЕТ И МЕТОДИКУ НАСТАВЕ](http://katalog2015.zuov.rs/StandardiKompetencija.aspx#k1)
* [К2 - КОМПЕТЕНЦИЈЕ ЗА ПОУЧАВАЊЕ И УЧЕЊЕ](http://katalog2015.zuov.rs/StandardiKompetencija.aspx#k2)
* [К3 - КОМПЕТЕНЦИЈЕ ЗА ПОДРШКУ РАЗВОЈУ ЛИЧНОСТИ УЧЕНИКА](http://katalog2015.zuov.rs/StandardiKompetencija.aspx#k3)
* [К4 - КОМПЕТЕНЦИЈЕ ЗА КОМУНИКАЦИЈУ И САРАДЊУ](http://katalog2015.zuov.rs/StandardiKompetencija.aspx#k4)

Наставничке компетенције су капацитет појединца који се исказује у вршењу сложених активности у образовно-васпитном раду. Компентеције представљају скуп потребних знања, вештина и вредносних ставова наставника. Централну улогу у унапређивању образовања и васпитања имају наставници јер они непосредно утичу на учење и развој ученика.

Наставничке компетенције одређују се у односу на циљеве и исходе учења и треба да обезбеде професионалне стандарде о томе какво се поучавање сматра успешним.

Односе се на компентенције за:

* наставну област, предмет и методику наставе (К1)
* поучавање и учење (К2)
* подршку развоју личности ученика (К3)
* комуникацију и сарадњу (К4).

Законом о основама система образовања и васпитања прописане су мере за унапређивање квалитета наставе и постављени су циљеви и општи исходи у складу са визијом образовања и васпитања као основе „друштва заснованог на знању“. У дефинисаним циљевима и исходима образовања и васпитања ученика нагласак је стављен на опште компетенције и развој специфичних знања и вештина за живот у савременом друштву.

Стога је улога наставника вишеструка, јер треба да:

* развија кључне компетенције код ученика које их оспособљавају за живот и рад и на тај начин им пружа основу за даље учење;
* пружа додатну подршку ученицима из осетљивих друштвених група, талентованим ученицима и ученицима са тешкоћама у развоју, да остваре образовне и васпитне потенцијале у складу са сопственим могућностима.

Да би допринео ефикасности и једнаким правима и доступности школовања свих ученика, наставник треба да има и компетенције које се односе на превенцију насиља у школама, мотивацију ученика за учење, изградњу толеранције, спречавање дискриминације и друго.

Овај документ, који представља смернице запосленим и институцијама, треба да буде ослонац за:

* самопроцену и личну оријентацију наставника у оквиру планирања сопственог професионалног развоја;
* креирање плана стручног усавршавања на нивоу образовно-васпитних установа;
* унапређивање праксе професионалног развоја наставника од иницијалног образовања, увођења у посао, лиценцирања, стручног усавршавања, напредовања у звања, праћења и вредновања рада наставника, као и дефинисања националних приоритета.

Наставник треба да:

* познаје систем образовања и васпитања, принципе и циљеве, исходе и стандарде образовања и васпитања;
* познаје и примењује законску регулативу у образовању и васпитању, стратешка документа и релевантна међународна документа;
* разуме социјални контекст образовања и школе и активно доприноси мултикултуралном и инклузивном приступу образовању;
* доприноси одрживом развоју и подстиче здраве стилове живота;
* изражава се усмено и писмено у складу са правилима српског језика и језика на којем изводи наставу, ради на богаћењу своје језичке културе и језичке културе ученика;
* примењује информационо-комуникационе технологије;
* усклађује своју праксу са иновацијама у образовању и васпитању;
* своју професионалну делатност анализара, процењује, мења и усавршава, користећи и информације које добија самовредновањем и екстерним вредновањем;
* поштује универзалне људске и националне вредности и подстиче ученике да их усвоје, подржавајући међусобно разумевање и поштовање, толеранцију, уважавање различитости, сарадњу и дружење;
* личним примером делује на формирање система вредности и развој позитивних особина ученика;
* разуме значај целоживотног учења, континуирано се професионално усавршава, иновира и унапређује свој рад;
* служи се бар једним страним језиком.

**KОМПЕТЕНЦИЈЕ ЗА НАСТАВНУ ОБЛАСТ, ПРЕДМЕТ И МЕТОДИКУ НАСТАВЕ**

* 1. **Знања**

1.1.1 Зна научну дисциплину којој припада предмет који предаје и њене везе са другим научним дисциплинама;

1.1.2 Познаје одговарајућу област и зна наставни план и програм предмета који реализује, као и његову корелацију са другим областима, односно предметима;

* + 1. Познаје опште принципе, циљеве и исходе образовања и васпитања, као и опште и посебне стандарде постигнућа ученика и њихову међусобну повезаност;

1.1.4. Разуме социјалну релевантност садржаја предмета;

1.1.5. Поседује дидактичко-методичка знања неопходна за предмет који предаје;

1.1.6. Познаје технологије које прате научну дисциплину и предмет који предаје;

1.1.7. Познаје страни језик у функцији предмета који предаје.

**1.2. Планирање**

1.2.1. Програм рада припрема тако да уважава: стандардне постигнућа, наставни план и програм и индивидуалне разлике ученика, водећи рачуна о садржајној и временској усклађености;

1.2.2. Планира и програмира рад, водећи рачуна да садржај учини доступним ученицима (пријемчив, разумљив, интересантан);

1.2.3. Планира примену различитих метода, техника и облика рада и доступних наставних средстава ради ефикасности и ефективности наставног процеса;

1.2.4. Планира и програмира садржаје наставе водећи рачуна о корелацији, како хоризонталној, тако и вертикалној;

* + 1. Планира информисање о новим трендовима и примену одговарајућих и доступних технологија у образовању;
		2. Планира проверу остварености прописаних образовних стандарда и циљева учења наставног предмета.

**1.3.Реализација**

* + 1. Остварује функционалне, образовнe и васпитне циљеве у складу са општим принципима, циљевима и исходима образовања, наставним планом и програмом предмета који предаје, прилагођавајући их индивидуалним карактеристикама и могућностима ученика;
		2. Систематски уводи ученике у научну дисциплину;
		3. Повезује наставне садржаје са претходним знањима и искуствима ученика и њиховим садашњим и будућим потребама, са примерима из cвакодневног живота, са садржајима из других области, са актуелним достигнућима/научним новинама;
		4. Повезује и организује наставне садржаје једног или више предмета у тематске целине;
		5. Примењује разноврсне методичке поступке у складу са циљевима, исходима и стандардима постигнућа, садржајима наставног предмета, узрасним карактеристикама и индивидуалним могућностима и потребама ученика;
		6. Примењује одговарајуће и доступне технологије у образовању.

**1.4.Вредновање/евалуација**

* + 1. Континуирано прати и вреднује остварену хоризонталну и вертикалну повезаност садржаја;
		2. Континуирано прати и вреднује ученичка постигнућа користећи различите начине вредновања у складу са специфичностима предмета који предаје;
		3. Прати и вреднује интересовања ученика у оквиру предмета који предаје;
		4. Планира и предузима мере подршке ученицима на основу анализе остварености образовних стандарда постигнућа.
	1. **Усавршавање**
		1. Континуирано се стручно усавршава у области научне дисциплине којој предмет припада, методике наставе и образовне технологије;
		2. Унапређује квалитет свог рада примењујући новостечена знања из области у којима се усавршавао;
		3. Планира стручно усавршавање на основу резултата самовредновања и спољашњег вредновања рада и потреба школе у којој ради.
1. **КОМПЕТЕНЦИЈЕ ЗА ПОУЧАВАЊЕ И УЧЕЊЕ**

**2.1. Знања**

* + 1. Поседује знања о когнитивном развоју ученика (когнитивним ступњевима и зони наредног развоја);
		2. Поседује знања о природи учења, различитим стиловима учења и стратегијама учења;
		3. Поседује знања о природи мишљења и формирању научних појмова.
	1. **Планирање**

2.2.1. Планира активности полазећи од знања и искустава којима ученици располажу, индивидуалних карактеристика и потреба ученика, постављених циљева, исхода, садржаја и карактеристика контекста у којем ради;

* + 1. Планира активности којима се развијају научни појмови код ученика;
		2. Планира подстицање критичког, аналитичког и дивергентног мишљења; • Планира различите начине праћења и вредновања рада и напредовања ученика.
	1. **Реализација**
		1. Примењује различите облике рада и активности у складу са знањима и искуствима којима ученици располажу, индивидуалним карактеристикама и потребама ученика, постављеним циљевима, исходима, садржајима и карактеристикама контекста у којем ради;
		2. Подстиче и подржава различите стилове учења ученика и помаже развој стратегије учења;
		3. Континуирано подстиче развој и примену различитих мисаоних вештина (идентификовање проблема, решавање проблема, доношење одлука) и облика мишљења (критичко, аналитичко и дивергентно);
		4. Подржава ученике да слободно износе своје идеје, постављају питања, дискутују и коментаришу у вези са предметом учења;
		5. Даје упутства јасна свим ученицима и упућује на трансфер знања;
		6. Прати и вреднује постигнућа ученика, примењујући, објективно, јавно, континуирано и подстицајно оцењивање, дајући потпуну и разумљиву повратну информацију ученицима о њиховом раду.
	2. **Вредновање/евалуација**
		1. Прати и процењује различите аспекте учења и напредовања, користећи различите технике евалуирања;
		2. Прати и вреднује ефикасност сопствених метода на основу ученичких постигнућа;
		3. Прати и вреднује постигнућа ученика у складу са индивидуалним способностима ученика, примењујући утврђене критеријуме оцењивања;
		4. Прати и вреднује примену инструмената за праћење и анализирање рада у односу на напредовање ученика;
		5. Континуирано прати и вреднује ученичка постигнућа користећи поступке вредновања који су у функцији даљег учења;
		6. Процењује потребе ученика за додатном подршком у учењу.
	3. **Усавршавање**
		1. Континуирано унапређује сопствену педагошку праксу на основу анализе ученичких постигнућа;
		2. Унапређује свој рад, користећи знања стечена усавршавањем у области когнитивне, педагошке психологије и савремене дидактике и методика.
1. **КОМПЕТЕНЦИЈЕ ЗА ПОДРШКУ РАЗВОЈУ ЛИЧНОСТИ УЧЕНИКА**

**3.1. Знања**

* + 1. Зна и разуме физичке, емоционалне, социјалне и културне разлике међу ученицима;
		2. Познаје и разуме психички, емоционални и социјални развој ученика;
		3. Поседују знања о начинима подршке ученицима из осетљивих друштвених група;
		4. Познаје различите врсте мотивације и начине мотивисања ученика;
		5. Уме да препозна, мобилише и подстиче развој капацитета свих ученика уз уважавање индивидуалности.
	1. **Планирање**

3.2.1.  Планира различите активности којима ангажује све ученике, уважавајући њихове индивидуалне разлике у социјалном и емоционалном развоју;

* + 1. Планира и усклађује свој рад са психофизичким и развојним карактеристикама ученика, прихватајући ученика као личност у развоју;
		2. Планира начине и поступке подстицања самопоуздања и самопоштовања код ученика:
		3. Планира интеракцију свих учесника у образовно-васпитном раду, засновану на поштовању различитости и уважавању потреба;
		4. Планира различите активности којима подстиче креативност и иницијативу ученика.
	1. **Реализација**
		1. Ангажује ученике у различитим активностима, уважавајући њихове индивидуалне разлике и законитости психичког развоја;
		2. Примењује конструктивне поступке при решавању развојних проблема, као и у ситуацијама кризе и конфликата;
		3. Обезбеђује могућности и окружење за активности, интересовања и потребе ученика уважавајући њихове ставове и мишљења;
		4. Подстиче самопоуздање, самопоштовање и подиже ниво аспирација свих ученика;
		5. Користи различите поступке за мотивисање ученика

.

* 1. **Вредновање/евалуација**
		1. Користи различите стратегије праћења развоја различитих апеката личности ученика (сарадња са другим ученицима, решавање конфликата, реаговање на неуспех);
		2. Евалуира сопствени рад анализирајући и пратећи мотивацију, задовољство, активност ученика на часу, њихову самосталност и истрајност у раду.
	2. **Усавршавање**
		1. Планира стручно усавршавање на основу анализе квалитета односа у одељењу, мотивације ученика за учење и карактеристика личности ученика;
		2. Проширује своја знања у области психофизичког, социјалног развоја деце и мотивације;
		3. Активно ради на побољшању свог односа са ученицима;
		4. Развија педагошке вештине за руковођење одељењем.
1. **КОМПЕТЕНЦИЈЕ ЗА КОМУНИКАЦИЈУ И САРАДЊУ1**

**4.1. Знања**

* + 1. Разуме важност сарадње са родитељима/старатељима и другим партнерима у образовно-васпитном раду;
		2. Поседује информације о доступним ресурсима који могу подржати образовно-васпитни рад (школским, породичним, у локалној и широј заједници);
		3. Познаје облике и садржаје сарадње са различитим партнерима;
		4. Поседује знања о техникама успешне комуникације.
	1. **Планирање**
		1. Планира систематску сарадњу са родитељима/старатељима и другим партнерима у образовно-васпитном раду на основу анализе мреже могућих партнера и доступне ресурсе;
		2. Планира различите облике мотивисања за сарадњу;
		3. Осмишљава ситуације и активности у којима се пружа могућност за примену комуникацијских вештина. Партнери у образовно васпитном раду су: ученици, родитељи/старатељи, колеге, локална и шира заједница од значаја за образовно васпитни рад
	2. **Реализација**
		1. Сарађује са партнерима, подстиче размену мишљења и гради атмосферу међусобног поверења у заједничком раду у интересу ученика;
		2. Активно и конструктивно учествује у животу школе;
		3. Информише и консултује родитеље/старатеље и охрабрује их да буду активно укључени у рад школе;
		4. Разматра и уважава иницијативе партнера које се односе на унапређивање рада школе;
		5. Кроз сарадњу подстиче развој социјалних компетенција; • Активно учествује у раду тимова.
	3. **Вредновање/евалуација**

4.4.1. Анализира и процењује сопствене капацитете за сарадњу;

* + 1. Вреднује сарадњу са партнерима на основу анализе постигнутих ефеката;
		2. Континуирано извештава партнере о постигнутим ефектима сарадње.
	1. **Усавршавање**

4.5.1. Планира стручно усавршавање на основу анализе успешности сарадње са свим партнерима;

* + 1. Усавршава се у области сарадње и комуникацијских вештина;
		2. Обучава се за тимски рад;
		3. Активно ради на побољшању свог односа са свим партнерима у образовно- васпитном раду.

1Партнери у образовно-васпитном раду су ученици, родитељи/старатељи,колеге,локална и шира заједница од значаја за образовно-васпитни рад.